CELEX: E2015P0017
Language: mt
Date: 2015-05-22 00:00:00
Title: Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata t-22 ta' Mejju 2015 fil-kawża ta' Ferskar kjötvörur ehf. vs l-Istat tal-Iżlanda (Il-Kawża E-17/15)

4.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 199/12
            
         Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata t-22 ta' Mejju 2015 fil-kawża ta' Ferskar kjötvörur ehf. vs l-Istat tal-Iżlanda
   (Il-Kawża E-17/15)
   (2016/C 199/08)
   Permezz ta’ ittra tat-22 ta’ Mejju 2015, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavik) li waslet għand ir-Reġistru tal-Qorti fis-16 ta' Ġunju 2015, għal Opinjoni Konsultattiva fil-kawża Ferskar kjötvörur ehf. v l-Istat tal-Iżlanda, dwar il-mistoqsijiet li ġejjin:
   
               1.
            
            
               Il-kamp ta’ applikazzjoni tal-Ftehim taż-ŻEE, kif definit fl- Artikolu 8 tiegħu, jimplika li Stat Membru tal-Ftehim għandu diskrezzjoni rigward l-istabbiliment ta’ regoli dwar l-importazzjoni ta’ prodotti tal-laħam nej u f’dan ir-rigward, huwa mhux marbuta bid-dispożizzjonijiet tal-Ftehim u l-atti bbażati fuqhom?
            
         
               2.
            
            
               Jekk ir-risposta għall-ewwel domanda hija fin-negattiv, tqum il-kwistjoni dwar jekk huwiex kompatibbli mad-dispożizzjonijiet tad-Direttiva tal-Kunsill 89/662/KEE li Stat Membru tal-Ftehim ŻEE għandu jistabbilixxi regoli li jeżiġu li importatur ta’ prodotti tal-laħam nej japplika għal permess speċjali qabel ma l-prodotti jiġu importati, u jeħtieġ is-sottomissjoni, għal dan l-għan, ta’ dikjarazzjoni ta’ importazzjoni, informazzjoni dwar il-pajjiż ta’ oriġini u produzzjoni, it-tip ta’ prodott u l-produttur, u ċ-ċertifikati meħtieġa, inkluż ċertifikat li jikkonferma li l-prodotti jkunu ġew maħżuna ffriżati għal ċertu perjodu qabel l-approvazzjoni doganali.
            
         
               3.
            
            
               Il-qorti nazzjonali titlob l-opinjoni tal-Qorti dwar jekk id-dispożizzjonijiet tar-Regolament (KE) Nru 178/2002 tal-Parlament Ewropew u tal-Kunsill humiex rilevanti sabiex tingħata risposta għat-tieni domanda.
            
         
               4.
            
            
               Wara t-tieni u t-tielet domandi, qed tintalab risposta għad-domanda ta’ jekk din tikkostitwixxix ostaklu tekniku għall-kummerċ fis-sens tal-Artikolu 18 taż-ŻEE jekk Stat taż-ŻEE jistabbilixxi regoli taħt liema l-importazzjoni lejn dak l-Istat ta’ prodotti tal-laħam nej mhux permess.
            
         
               5.
            
            
               Opinjoni hija mitluba dwar jekk dan jaffettwax ir-risposta għar-raba’ domanda, jekk hux permess, skont ir-regoli tal-Istat tad-destinazzjoni, li jingħataw eċċezzjonijiet mill-projbizzjoni ġenerali msemmija f’din id-domanda.
            
         
               6.
            
            
               Jekk ir-risposta għar-raba’ u/jew il-ħames mistoqsija hija fl-affermattiv, qed tintalab imbagħad risposta għall-mistqosija dwar f’liema każijiet tali projbizzjoni fuq l-importazzjoni ta’ prodotti tal-laħam nej, b’kont meħud kif xieraq, taċ-ċirkostanzi deskritti fil-ħames domanda, tkun tista' titqies bħala ġustifikabbli b’referenza mal-Artikolu 13 taż-ŻEE. Barra minn hekk, qed tintalab risposta għall-kwistjoni dwar liema rekwiżiti għandhom isiru fir-rigward ta’ prova f’dan ir-rigward, b’mod partikolari fid-dawl tal-prinċipju ta’ prekawzjoni tal-liġi taż-ŻEE.